Міхаіл Міхайлавіч Тарханаў

Міхаіл Міхайлавіч Тарха́наў (сапраўднае прозвішча Масквін; ;  — ) — рускі і савецкі акцёр тэатра і кіно, рэжысёр, педагог, доктар мастацтвазнаўства (1939). Народны артыст СССР (1937). Брат акцёра І. М. Масквіна.

 Біяграфія 
Нарадзіўся ў Маскве. У 1895 годзе скончыў Маскоўскае рэальнае вучылішчаМосковское реальное училище в первое двадцатипятилетие. 1873—1898.  — М.: тип. А. И. Мамонтова, 1898. — С. 89. і паступіў на службу ў Маскоўскі купецкі банк. У 1898 годзе Міхаіл Тарханаў пакінуў службу ў банку і заключыў кантракт з разанскім антрэпрэнёрам Шувалавым і пачаў тэатральную дзейнасць. Быў акцёрам, суфлёрам, бутафорам, рэквізітарам. Выступаў на сцэнах Калугі, Мінска, Елісаветграда, Віцебска, Пермі, Рыбінска, Сімбірска, Омска, Пензы, Арэнбурга, Арла, Палтавы і іншых гарадоў. У 1914—1919 гадах выконваў вядучыя ролі ў антрэпрызе М. М. Сінельнікава ў Кіеве, Казані, Адэсе, Харкаве. У 1919—1922 гадах Міхаіл Тарханаў у складзе гастрольнай «качалаўскай групы» выступаў у Харкаве, Тыфлісе, Батумі і за мяжой (Балгарыя, Сербія, Далмацыя, Аўстрыя, Германія)Тарханов Михаил Михайлович // Проект национального интернет-портала «ТЕАТРАЛЬНЫЕ МУЗЕИ РОССИИ».

З 1922 года М. М. Тарханаў у Маскоўскім мастацкім акадэмічным тэатры (ММТ), з 1925 па 1927 год кіраваў 4-й студыяй. З 1935 года выкладаў акцёрскае майстэрства і сцэнічную мову ў Дзяржаўным інстытуце тэатральнага мастацтва (прафесар з 1939 года), у 1942 годзе быў прызначаны мастацкім кіраўніком і займаў гэтую пасаду да канца жыцця. З выпускнікоў курса М. М. Тарханава быў створаны Брэсцкі абласны рускі драматычны тэатр, які дзейнічаў у 1940—1941 гадах. У 1943—1944 гадах М. М. Тарханаў прымаў удзел у стварэнні нацыянальных украінскай, беларускай і чувашскай тэатральных студый.

Памёр Міхаіл Міхайлавіч Тарханаў 18 жніўня 1948 года. Пахаваны на Новадзявочых могілках у Маскве.

 Творчасць 
Творчасць М. М. Тарханава вызначалася багаццем камедыйна-сатырычных фарбаў, выразнасцю акцёрскіх прыёмаў, тонкім пранікненнем у сутнасць вобраза, унутранай і знешняй характарнасцю, дакладнасцю і смеласцю абагульнення.

Сярод тэатральных роляў: Градабоеў, Дзікой («Гарачае сэрца», «Навальніца» А. Астроўскага); Сабакевіч («Мёртвыя душы» паводле М. В. Гогаля); Сямёнаў («У людзях» паводле М. Горкага); Фамусаў («Гора ад розуму» А. С. Грыбаедава); Фурначаў («Смерць Пазухіна» М. Я. Салтыкова-Шчадрына); Лука («На дне» М. Горкага); Шамраеў, Фірс («Чайка», «Вішнёвы сад» А. П. Чэхава) і іншыя. Як рэжысёр, прымаў удзел у пастаноўцы шэрагу спектакляў.

З 1923 года М. М. Тархана здымаўся ў кіно. Сярод фільмаў: «Раскольнікаў» (1923), «Навальніца» (1933), «Іудушка Галаўлёў» (1933), «Тры таварышы» (1935), «Дуброўскі» (1936), «Пётр I» (1937—1938) і іншыя.

 Памяць 
Творчасці М. М. Тарханава прысвечаны навукова-папулярны фільм «Мастацтва акцёра» (1948)Тарханов Михаил Михайлович // Киносозвездие.

 Зноскі 

 Літаратура 





 Спасылкі 
 Соловьева И. Михаил Михайлович Тарханов // Маскоўскі Мастацкі тэатр імя А. П. Чэхава
 Персоны. Михаил Тарханов  // Санкт-Пецярбургская акадэмічная філармонія імя Д. Д. Шастаковіча
 Тарханов Михаил Михайлович // Проект национального интернет-портала «ТЕАТРАЛЬНЫЕ МУЗЕИ РОССИИ»

Катэгорыя:Акцёры Расійскай імперыі
Катэгорыя:Акцёры тэатра СССР
Катэгорыя:Кінаакцёры СССР
Катэгорыя:Тэатральныя рэжысёры Расіі
Катэгорыя:Тэатральныя рэжысёры СССР
Катэгорыя:Тэатральныя рэжысёры XX стагоддзя
Катэгорыя:Тэатральныя педагогі СССР
Катэгорыя:Тэатральныя педагогі XX стагоддзя
Катэгорыя:Акцёры і актрысы Маскоўскага Мастацкага тэатра
Катэгорыя:Члены КПСС
Катэгорыя:Дактары мастацтвазнаўства
Катэгорыя:Прафесары